
Apilan omavalvonnan seurantaraportti 2.9.2026

raportti koskee ajanjakso 20.5.2026 – 31.8.2026

Omavalvontasuunnitelmamme on luettavissa Tavana yksikön verkkosivuilla, www-osoitteessa:

https://www.tavana.fi/toimipaikat/tavana-apila/

Seurantaraportilla julkistamme omavalvonnan toteutumiseen, valvonnan havaintoihin ja kehittämistarpeisiin liittyviä huomioita ja toimenpiteitä.

Omavalvontasuunnitelmamme mukaisen toiminnan toteutumista seurataan ja arvioidaan muun muassa säännöllisillä johtamiskeskusteluilla, raportoinnilla, poikkeamien seurannalla, auditoinneilla, asiakas- henkilöstö-, läheis- ja tilaajakokemuksen mittaamisella. 

Keskeisin omavalvonnan seurantamenetelmä on kuitenkin avoin keskustelu ja luottamuksellinen ilmapiiri työyhteisön ja koko yhteisön kesken. Apilassa keskustellaan, kuunnellaan ja kuullaan sekä asiakkaita että työtovereita. Kehittämisehdotuksien osalta analysoidaan aina, mitä voidaan toteuttaa ja miten. 

Joka tiistai Apilassa pidetään tiimipalaveri, jossa käydään systemaattisesti läpi yksikköä koskevia yleisiä asioita sekä asiakkaiden kuntoutumista tukevia asioita. Tiimipalaveri on paikka, jossa käsitellään myös palautteita ja poikkeamia sekä seurataan vuokrasopimusten, palvelusopimusten, palveluiden toteuttamisuunnitelmien sekä tuva-mittareiden ajantasaisuutta ja päivitystarvetta.
 
Tämä raportti kuvaa omavalvontasuunnitelmamme ja omavalvontamme toteutumista, toiminnassamme havaittuja kehittämistarpeita ja myös aloitettuja kehittämistoimenpiteitä ajalla 21.5.2026 – 31.8.2026

Asiakaskokemus ja osallisuus 

Viimeisimmän asiakaskyselymme perusteella asiakkaamme ovat varsin tyytyväisiä palveluiden toteutumiseen. Kyselyn NPS luku on 45. Yli puolet vastaajista olivat erittäin tyytyväisiä saamaansa tukeen ja palveluun. Noin neljäsosa vastaajista olivat palveluun melko tyytyväisiä. Asukkaat ovat tyytyväisiä saamaansa ohjaukseen ja hyvä ruoka sai useampia erityismainintoja. 

Apilan ruokalistaa uudistettiin keväällä 2026 vastaamaan vielä paremmin ravitsemussuosituksia, kasvispainotteiden ravinnonsaannin toteutumista, asiakkaiden toiveita sekä taloudellista ja ergonomista tapaa toteuttaa ruokahuoltoa. Pyrimme yksikössä tekemään mahdollisimman paljon sellaista ruokaa, joka sopii kaikille asukkaille. Ruokalistaa on kokeiltu kesän ajan ja sitä on jonkin verran muokattu. Palaute uudesta ruokalistasta on ollut pääosin positiivista.

Asiakkaiden osallisuutta on edelleen vahvistettu vakiinnuttamalla liki päivittäin toteutuvat ryhmätoiminnot sekä yhteistiloilla tapahtuva yhteinen tekemistä. 

Tällä hetkellä käynnissä on vakituisina toimintoina kävelyryhmä 2 kertaa viikossa, kokkikerho 1 krt viikossa ja käsityökerho 1krt viikossa. Joo.Areenan liikuntavuorosta luovuttiin vähäisen osanottajamäärän takia. Elokuussa aloitettiin psykoedukatiivinen ”Minun luova matkani”-ryhmä, jonka teemojen kautta pyritään vahvistamaan osanottajien positiivisempaa minäkäsitystä. Suunnitelmanamme on jatkossa toteuttaa psykoedukatiivisia ryhmiä 1-6 kerran sarjoina, vaihtelevin teemoin, asiakaslähtöisesti.

Viikonloppuisin asukkailla on mahdollisuus halutessaan osallistua yksikön ruoanlaittoon. Yhteistilat ovat päivittäin auki ruokailujen yhteydessä ja lisäksi käytössämme on Kasikoksi kutsuttu toinen yhteistila, jossa asukkaat voivat viettää aikaa sekä itsenäisesti että yhdessä ohjaajien kanssa. Virallisempi yhteisökokous on kerran kuukaudessa.

Keväällä henkiin heräsi Apilan kasvimaakokonaisuus, jonka ideointia, suunnittelua ja valmistelevaa työtä aloiteltiin jo talvella. Apilalla on oma kasvimaapalsta noin 1km päässä yksiköstä. Kasvimaatoiminta on tänä vuonna ollut suosittua ja tiedossa on sadonkorjuu ja siihen liittyvä juhla.

Ryhmätoimintojen osanottajamääristä olemme alkaneet pitää kirjaa.

Asiakaskokemusta ja tyytyväisyyttä palveluihin seuraamme päivittäisellä tasolla arkisissa keskustelussa. Apilassa asiakasta kuunnellaan ja kuullaan.

Toiminnan laadun arviointi

Omavalvontaohjelmassa määritellyn mukaisesti Tavana yksiköllä on vastuuhenkilön toimesta tarkistettu lääketurvallisuus säännöllisin väliajoin. 

Alkuvuodesta huomasimme poikkeaminen osalta, että erityisesti muita kuin lääke- ja vaaratilannepoikkeamia jää raportoimatta. Tilannetta on saatu korjattua parempaan suuntaan ja poikkeamia raportoidaan aktiivisemmin. Syksyn aikana Tavanan laatupäällikkö tulee pitämään Apilan henkilöstölle koulutuksen poikkeamien raportoinnista. Organisaatiotasolla poikkeamien raportointia on kehitetty siten, että poikkeamat on jaettu kolmeen eri kategoriaan.

Laatutyössä olemme edenneet siten, että omavalvontasuunnitelman päivittämisen myötä kokosimme kuvan Apilan toimintaa raamittavista tekijöistä, sekä Apilan laatutekijät. Kuva alla.

HENKILÖKESKEINEN TYÖOTE
· kohtaaminen
· yksilöllisen 
kasvun 
tukeminen
YKSILÖTYÖ
· oma PATO
· omaohjaajat
· verkostot
· terveydenhoito

ARJEN RUTIINIT
· vuorokausirytmi
· ravinto
· lepo
·  liikkuminen

YHTEISÖLLISYYS

·  osallisuus
· vaikuttaminen
· ryhmätoiminnat

TILAAJIEN VAATIMUKSET

APILAN OMAT SÄÄNNÖT

TAVANAN ARVOT




TAVANA APILAN LAADUN OSATEKIJÄT 2026
Apilan työtä raamittavat Tavanan arvot, lainsäädäntö, tilaajien vaatimukset sekä yksikön omat säännöt.
Laadun osatekijät jaamme neljään kategoriaan: 
1) Yhteisöllisyys
2) Arjen rutiinit
3) Henkilökeskeinen työote
4) Yksilötyö
Tämän raamituksen ja jaottelun pohjalta lähdemme rakentamaan Apilan omaa arjen laatuseurantaa.










Henkilöstötilanne

Apilan henkilöstötilanne on kohtuullisen hyvä. Vakituista, koulutuettua, moniammatillista henkilöstöä on riittävästi vastaamaan asiakkaidemme palveluiden toteutumisesta. Henkilöstörakennetta ja vahvuutta tullaan ensi vuoden osalta arvioimaan ajankohtaisen tarpeen ja tilaajien vaatimusten mukaan. 

Sairaanhoitajan palvelut Apilalla on käytössään etänä joka arkipäivä virka-aikaan. Sairaanhoitaja on säännöllisesti yksikössä paikan päällä noin joka kolmas viikko ja aina tarvittaessa. Apilan lääkehoidosta vastaa yksiköiden yhteinen sairaanhoitaja tiiviissä yhteistyössä toimipaikalla lääkehoidosta vastaavan lähihoitajan kanssa.

Vuonna 2026 henkilöstötilannetta on haastanut kasvaneet sairauspoissaolot, joihin on puututtu asianmukaisella tavalla ja asiakastyön laadukas toteutuminen turvaten. 

Onnistumiset

Apilan kesä on sujunut arkisen tasaisesti. Ryhmätoiminnot ja asukkaiden laadukas palvelu on pystytty toteuttamaan myös lomakauden aikana. Kasvimaan ympärille kehittynyt toiminta on ollut hieno lisäaktiviteetti asukkaillemme.

Sekä henkilökunta että asiakkaat ovat kyselytutkimusten mukaan tyytyväisiä. Tavana Apilassa on hyvä ilmapiiri niin henkilöstön kuin asiakkaiden keskuudessa ja se heijastuu käytäntöön sujuvana arkena. 

Kehittämissuunnitelmat

Keskitymme Tavana Apilassa edelleen omavalvonnan käytännön toteuttamisen kehittämiseen. Tällä hetkellä valvonnan vastuualueet ja -tehtävät on jaettu ja omavalvontasuunnitelmassa määritelty suunnitelmallisempi valvonta aloitettu. Tavoitteenamme on edelleen kehittää Apilan omavalvonnan sisäistä raportointia ja tiedon kulkua. 

Isona kehittämiskohteena olemme nostaneet fokukseen kirjaamisen kehittämisen vuonna 2026 ja jatkamme tätä teemaa vuonna 2027. Rinnalle nostamme riskienhallinan sekä yksikön kokonaisturvallisuuden ja siihen liittyvien toimenpiteiden kuvaamisen ja toteuttamisen arjessa.

Elokuussa LUVN teki yksikköömme tarkastuksen, jonka havaintojen pohjalta panostamme vielä pontevammin yksikön kirjaamisen laatuun. Positiivisena mainintana LUVN tarkastuksessa todettiin seuraavaa: ”Palvelupisteen toiminnasta välittyy vahva asiakaslähtöinen ja asiakkaan toiveet ja tarpeet huomioiva työote.”

